**Κωνσταντινούπολη Like a local - Βραδινή αναχώρηση 5 μέρες /3 νύχτες 26-30/10. Οδικώς**

**1η & 2η Μέρα | Θεσσαλονίκη – Κωνσταντινούπολη - Mπαλουκλί - Σκεπαστή αγορά (Καπαλί Τσαρσί).**

Αναχώρηση στις 22:00 το βράδυ από τα γραφεία μας.Κάνοντας τις απαραίτητες στάσεις φτάνουμε στα σύνορα των Κήπων, έλεγχος και ελεύθερος χρόνος στα αφορολόγητα είδη. Συνεχίζουμε τη διαδρομή μας στην ανατολική Θράκη ταξιδεύοντας παράλληλα με την ακτή τns θάλασσας του Μαρμαρά και φτάνουμε νωρίς το πρωί  στην Κωνσταντινούπολη.  Επίσκεψη στο ιερό Αγίασμα της Ζωοδόχου Πηγής (Μπαλουκλί) με τους τάφους των Πατριαρχών. Στη συνέχεια επίσκεψη στην πασίγνωστη σκεπαστή αγορά με τα 4000 περίπου καταστήματα -το ανατολίτικο παζάρι Καπαλί Τσαρσί. Αμέτρητα προϊόντα, όπως δερμάτινα είδη, αντίκες, ρούχα, είδη δώρων, αναμνηστικά κ.ά. είναι στη διάθεσή σας, για να εξασκήσετε και τις διαπραγματευτικές σας ικανότητες. Mετά το Καπαλί Τσαρσί τακτοποίηση στο ξενοδοχείο, και ελεύθερος χρόνος για πρώτη γνωριμία με την Πόλη.

**3η Μέρα | Ανάκτορα Ντολμά Μπαχτσέ – Κρουαζιέρα στο Βόσπορο - Παλιά Πόλη (Sultanahmet).**

Πρωινό και αναχωρούμε για  προαιρετική κρουαζιέρα στα στενά του χιλιοτραγουδισμένου Βοσπόρου (κόστος 15€), όπου θα δούμε τα πανέμορφα ελληνικά χωριά και τα περίφημα γυαλιά που δεσπόζουν πάνω στην ακτή του Βοσπόρου. Συνεχίζουμε με την  επίσκεψη στα εντυπωσιακά ανάκτορα Ντολμά Μπαχτσέ, νεότερη κατοικία των σουλτάνων καθώς και διοικητικό κέντρο της Οθωμανικής Αυτοκρατορίας, σε στυλ μπαρόκ, μεγαλοπρεπή, με εξαιρετική πολυτέλεια. Στη συνέχεια θα πάμε στην παλιά πόλη, θα επισκεφθούμε το Βυζαντινό Ιππόδρομο(AT MEYDANI) με τον Αιγυπτιακό οβελίσκο, την ελικτή στήλη των Δελφών, την γερμανική κρήνη του 1898, την στήλη του Κωνσταντίνου, το Μπλέ Τζαμί και θα καταλήξουμε στο Ναό της Αγίας του Θεού Σοφίας ,τον οποίο μπορείτε να επισκεφτείτε εάν θέλετε εξ ιδίων. Το βράδυ προαιρετική διασκέδαση σε νυχτερινό κέντρο με οριεντάλ μουσική, ανατολίτικους χoρούς και τραγούδια.

**4η Μέρα: Κωνσταντινούπολη – Πριγκηπόννησα.**

Πρωινό , και εφόσον το επιτρέπει ο καιρός, ξεκινάμε για μία προαιρετική εκδρομή στα μαγευτικά Πριγκηπόννησα .Θα περάσουμε με το λεωφορείο πάνω από την πρώτη κρεμαστή γέφυρα του Βοσπόρου, και αφού διασχίσουμε ένα μεγάλο μέρος της Ασιατικής Κωνσταντινούπολης θα φθάνουμε στο λιμάνι Μπόσταντζι. Επιβίβαση στο καράβι με προορισμό το μεγαλύτερο νησί των Πριγκηποννήσων, την Πρίγκηπο, το μεγαλύτερο και πιο κοσμοπολίτικο νησί από το σύνολο των εννέα νησιών με πυκνή πευκόφυτη βλάστηση και κομψές επαύλεις. Τα Πριγκηπόννησα αποτέλεσαν το αγαπημένο καλοκαιρινό θέρετρο παραθερισμού για μεγάλη μερίδα των Ελλήνων της Πόλης. Πολλά σπίτια, αρχοντικά καθώς και παραθεριστικές κατοικίες χτίστηκαν από το 1850 και ύστερα ενώ η ελληνική παρουσία πάνω στα νησιά ανέκαθεν ήταν έντονη. Η επίσκεψη στο νησί θα μας δώσει την ευκαιρία να θαυμάσουμε τα επιβλητικά αρχοντικά με την όμορφη αρχιτεκτονική και τα γραφικά σοκάκια, όπου ο χρόνος απλά σταμάτησε. Επιστροφή στο ξενοδοχείο. Το βράδυ προαιρετική διασκέδαση σε νυχτερινό κέντρο με οριεντάλ μουσική, ανατολίτικους χορούς και τραγούδια.

**5η Μέρα | Οικουμενικό Πατριαρχείο – Βλαχέρνα - Παλάτι του Προρφυρογέννητου - Επιστροφή.**

Πρόγευμα και αναχωρούμε για το Οικουμενικό Πατριαρχείο στο Φανάρι. θα θαυμάσουμε τη στήλη της φραγκελώσεως, όπου μαρτύρησε ο Inσούs και σώζεται μέχρι σήμερα. Θα προσκυνήσουμε τα λείψανα του Χρυσοστόμου και του Γρηγορίου του θεολόγου, τον Πατριαρχικό θρόνο, την εικόνα της Παναγίας της Κυζίκου και θα έχουμε ελεύθερο χρόνο για περιήγηση στα πανέμορφα σοκάκια του Φαναρίου όπου δεσπόζει και η Μεγάλη του Γένους Πατριαρχική Σχολή. Κατόπιν συγκεντρωνόμαστε για να μεταβούμε με το πούλμαν στην Παναγία των Βλαχερνών , όπου ψάλθηκε για πρώτη φορά το 626 μ.Χ. ο Ακάθιστος Ύμνος στην Υπερμάχω Θεοτόκο ως ευχαριστία για τη σωτηρία της πόλης από τους Αβάρους. Επίσης θα επισκεφθούμε το Παλάτι του Πορφυρογέννητου (TekfurSarayı), που είναι ένα αξιόλογο Βυζαντινό Ανάκτορο , συνέχεια του παλατιανού συγκροτήματος των Βλαχερνών που πρόσφατα αναστηλώθηκε και είναι επισκέψιμο. Αναχώρηση για την Ελλάδα, άφιξη στα σύνορα και επιστροφή στην πόλη μας.

|  |  |
| --- | --- |
| **Κωνσταντινούπολη Like a local 5 μέρες / 3 νύχτες**  | **Αναχώρηση: 26/10 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| Riva | 4\* | Πρωινό | Early booking τιμή: 179€ (πρώτες 20 θέσεις) Κανονική τιμή: 189€ | 118€ | 96€ | Προαιρετική κρουαζιέρα στον Βόσπορο: 15€. Προαιρετική εκδρομή στα Πριγκηπόννησα. |
|
|
| Taxim Express | 4\* | Πρωινό | Early booking τιμή: 179€ (πρώτες 20 θέσεις) Κανονική τιμή: 189€ | 118€ | 96€ |
| Feronya | 4\* | Πρωινό | Early booking τιμή: 195€ (πρώτες 20 θέσεις) Κανονική τιμή: 205€ | 119€ | 111€ |
| Grand Oztanik | 4\* | Πρωινό | Early booking τιμή: 215 (πρώτες 20 θέσεις) Κανονική τιμή: 225€ | 125€ | 126€ |
| Nova Plaza Crystal | 4\* | Πρωινό | Early booking τιμή: 219€ (πρώτες 20 θέσεις) Κανονική τιμή: 229€ | 125€ | 129€ |
| **Στη τιμή περιλαμβάνονται:** Τρεις (3) διανυκτερεύσεις στο ξενοδοχείο της επιλογής σας. Πρωινό στον χώρο του ξενοδοχείου καθημερινά. Τη μεταφορά, εκδρομές και περιηγήσεις που περιλαμβάνονται στο αναλυτικό μας πρόγραμμα. Έμπειρος συνοδός-αρχηγός του γραφείου μας καθ’ όλη τη διάρκεια της εκδρομής. Ασφάλεια αστικής ευθύνης και ιατροφαρμακευτικής περίθαλψης. ΦΠΑ.**Δεν περιλαμβάνονται:** Δημοτικοί φόροι ξενοδοχείων: 10€. Φιλοδωρήματα, αχθοφορικά. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 15€. Ζητήστε αναλυτικότερες πληροφορίες. |
|